**Διαβάζω και Δημιουργώ**

1. Γράψε ένα γράμμα από έναν χαρακτήρα του βιβλίου σε κάποιον άλλον χαρακτήρα.
2. Γράψε μία ή δύο παραγράφους για την συνέχεια του βιβλίου. Περίγραψε με σύντομα λόγια τι θα συνέβαινε στη συνέχεια του βιβλίου.
3. Γράψε ένα καινούριο τέλος του βιβλίου.
4. Γράψε μια καινούρια αρχή του βιβλίου.
5. Φτιάξε ένα καινούριο εξώφυλλο με δικό σου σχεδιασμό.
6. Γράψε μια κριτική του βιβλίου για δημοσίευση στην τάξη σου.
7. Βρες ένα τραγούδι ή ένα ποίημα που να σχετίζεται με την υπόθεση του βιβλίου. Εξήγησε τις ομοιότητες.
8. Ζωγράφισε μια εικόνα, μαζί με συννεφάκια διαλόγων, περιγράφοντας ένα γεγονός από το βιβλίο.
9. Γράψε ένα γράμμα στον πρωταγωνιστή του βιβλίου.
10. Γράψε ένα γράμμα στον πρωταγωνιστή του βιβλίου. Γράψε την απάντηση που θα στείλει.
11. Δημιούργησε ένα λεξικό που να περιέχει 20 ή περισσότερες λέξεις από το βιβλίο.
12. Φτιάξε ένα κολάζ που να δείχνει εικόνες ή συμβολισμούς γεγονότων του βιβλίου.
13. Γράψε ένα τραγούδι/ποίημα για την ιστορία του βιβλίου.
14. Γράψε μια σκηνή που θα μπορούσε να συμβεί στο βιβλίο που διάβασες, αλλά δεν συνέβη. Αφού γράψεις τη σκηνή, εξήγησε το πώς θα μπορούσε αυτή να αλλάξει το αποτέλεσμα του βιβλίου.
15. Συμπλήρωσε μια σειρά απο δύο ζωγραφιές που να δείχνουν δύο από τα κύρια γεγονότα του βιβλίου που διάβασες. Γράψε λεζάντες σε κάθε ζωγραφιά, έτσι, ώστε αυτές να γίνονται κατανοητές από κάποιον που δεν έχει διαβάσει το βιβλίο.
16. Διάλεξε έναν χαρακτήρα από το βιβλίο που διάβασες, ο οποίος να έχει χαρακτηριστικά ήρωα ή ηρωίδας. Φτιάξε μια λίστα με τα χαρακτηριστικά αυτά και πες γιατί νομίζεις ότι είναι ηρωικά.
17. Φτιάξε μια λίστα με τους κύριους χαρακτήρες του βιβλίου που διάβασες. Δώσε δύο παραδείγματα του τι έμαθε ή τι δεν έμαθε στο βιβλίο καθένας από τους χαρακτήρες αυτούς.
18. Προσποιήσου ότι είσαι ένας από τους χαρακτήρες του βιβλίου που διάβασες. Ηχογράφησε έναν μονόλογο του χαρακτήρα ο οποίος θα διηγείται τις εμπειρίες του. Προετοίμασε ένα κείμενο, πριν κάνεις την ηχογράφηση. Μπορείς να παρουσιάσεις και ζωντανά αυτόν τον μονόλογο, αν το επιθυμείς.
19. Γράψε ένα γράμμα σε έναν φίλο σχετικά με το βιβλίο που διάβασες. Εξήγησε γιατί σου άρεσε ή δεν σου άρεσε το βιβλίο.
20. Στο βιβλίο «Catcher in the Rye» ο Holden Caulfield περιγράφει ένα καλό βιβλίο ως αυτό που «όταν τελειώσεις την ανάγνωσή του, εύχεσαι ο συγγραφέας που το έγραψε, να ήταν ένας καλός σου φίλος και να μπορούσες να του τηλεφωνήσεις οποτεδήποτε επιθυμούσες». Φαντάσου ότι ο συγγραφέας του βιβλίου που διάβασες είναι ένας καλός σου φίλος. Γράψε έναν φανταστικό τηλεφωνικό διάλογο μεταξύ των δυο σας, στον οποίο θα συζητάτε για το βιβλίο που διάβασες και άλλα πράγματα.